CELEX: 32022D0059
Language: da
Date: 2022-01-10 00:00:00
Title: Den Udenrigs- og Sikkerhedspolitiske Komités afgørelse (FUSP) 2022/59 af 10. januar 2022 om udnævnelse af den øverstbefalende for EU-styrken i Den Europæiske Unions militæroperation i Bosnien-Hercegovina og om ophævelse af afgørelse (FUSP) 2021/5 (BiH/32/2022)

17.1.2022   
               
               
                  DA
               
               
                  Den Europæiske Unions Tidende
               
               
                  L 10/77
               
            
         DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2022/59
         af 10. januar 2022
         om udnævnelse af den øverstbefalende for EU-styrken i Den Europæiske Unions militæroperation i Bosnien-Hercegovina og om ophævelse af afgørelse (FUSP) 2021/5 (BiH/32/2022)
         DEN UDENRIGS- OG SIKKERHEDSPOLITISKE KOMITÉ HAR —
         under henvisning til traktaten om Den Europæiske Union, særlig artikel 38,
         under henvisning til Rådets fælles aktion 2004/570/FUSP af 12. juli 2004 om Den Europæiske Unions militæroperation i Bosnien-Hercegovina (1), særlig artikel 6, stk. 1, og
         ud fra følgende betragtninger:
         
                     (1)
                  
                  
                     Rådet har i medfør af artikel 6, stk. 1, i fælles aktion 2004/570/FUSP bemyndiget Den Udenrigs- og Sikkerhedspolitiske Komité (PSC) til at træffe de relevante afgørelser om udnævnelse af den øverstbefalende for EU-styrken i Den Europæiske Unions militæroperation i Bosnien-Hercegovina (»den øverstbefalende for EU-styrken«).
                  
               
                     (2)
                  
                  
                     Den 15. december 2020 vedtog PSC afgørelse (FUSP) 2021/5 (2) om udnævnelse af generalmajor Alexander PLATZER til øverstbefalende for EU-styrken.
                  
               
                     (3)
                  
                  
                     Den 3. november 2021 indstillede de østrigske militære myndigheder, at generalmajor Anton WESSELY udnævnes til øverstbefalende for EU-styrken som efterfølger for generalmajor Alexander PLATZER fra den 20. januar 2022.
                  
               
                     (4)
                  
                  
                     Den 25. november 2021 gav EU's Militærkomité sin godkendelse af indstillingen fra de østrigske militære myndigheder.
                  
               
                     (5)
                  
                  
                     Afgørelse (FUSP) 2021/5 bør derfor ophæves.
                  
               
                     (6)
                  
                  
                     I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet.
                  
               
                     (7)
                  
                  
                     Det Europæiske Råd vedtog den 12.-13. december 2002 i København en erklæring, hvori det hedder, at »Berlin plus«-ordningerne og gennemførelsen heraf kun gælder for de af Unionens medlemsstater, der også enten er NATO-medlemmer eller partnere i »Partnerskab for Fred«, og som derfor har indgået bilaterale sikkerhedsaftaler med NATO —
                  
               VEDTAGET DENNE AFGØRELSE:
         
            Artikel 1
            Generalmajor Anton WESSELY udnævnes herved til øverstbefalende for EU-styrken i Den Europæiske Unions militæroperation i Bosnien-Hercegovina fra den 20. januar 2022.
         
         
            Artikel 2
            Afgørelse (FUSP) 2021/5 ophæves.
         
         
            Artikel 3
            Denne afgørelse træder i kraft den 20. januar 2022.
         
         
            Udfærdiget i Bruxelles, den 10. januar 2022.
            
               
                  På Den Udenrigs- og Sikkerhedspolitiske Komités vegne
               
               D. PRONK
               
                  Formand
               
            
         
         
            (1)  EUT L 252 af 28.7.2004, s. 10.
         
            (2)  Den Udenrigs- og Sikkerhedspolitiske Komités afgørelse (FUSP) 2021/5 af 15. december 2020 om udnævnelse af den øverstbefalende for EU-styrken i Den Europæiske Unions militæroperation i Bosnien-Hercegovina og om ophævelse af afgørelse (FUSP) 2019/783 (BiH/31/2020) (EUT L 4 af 7.1.2021, s. 8).